Wen: 'Los asseblief 'n boodskap' in Atterbury-teater | Maroela Media
Louis Roux, Simoné Nortmann en Maude Sandham. (Foto: Chanél van der Merwe)
Los asseblief 'n boodskap, die toneelstuk wat gehore gaande gehad het tydens verlede jaar se Aardklop Nasionale Kunstefees, maak eersdaags 'n draai op die planke in die Atterbury-teater in Pretoria.
Die solostuk met Simoné Nortmann van Vir die voëls-faam is op 6 en 7 Februarie in dié teater te sien.
Nortmann het verlede jaar op Aardklop gedebuteer as die platsak popster Nina van Zyl in die laat 90's – haar prille jeug is verby en die vooruitsig van 'n terugkeer na die poptoneel lyk maar bra skraal.
Die teks is geskryf deur Louis Roux en Ernst Cilliers en Maude Sandham is die regisseuse. Stefan Benade behartig die stelbeligting en ontwerp en die musiek is deur Marius van Wyk verwerk.
"Liedjies van groepe soos Pearl Jam en Smashing Pumpkins se woorde word direk vertaal in Afrikaans en die klank is meer soos popmusiek. Die manier hoe Marius die musiek verwerk het sodat dit amper onherkenbaar is, is ongelooflik," het Nortmann vroeër aan Maroela Media gesê.
Kaartjies vir Los asseblief 'n boodskap kos van R120 tot R160 en is beskikbaar by Computicket. Die verhoogproduksie het 'n ouderdomsbeperking van 13.
WEN: Agt gelukkige lesers kan elkeen 'n enkelkaartjie wen na 'n aanbieding van Los asseblief 'n boodskap op 6 of 7 Februarie in die Atterbury-teater in Pretoria. Om in te skryf, stuur jou naam, van, kontaknommer, woonadres en antwoord na [email protected], en beantwoord die volgende vraag: Wie speel die rol van Nina van Zyl? Die kompetisie sluit op Maandag 5 Februarie. Wenners word per e-pos in kennis gestel. Die kompetisie is gesluit.
Pragtige jong dame, uitstekende aktrise, op tv en verhoog! Geniet haar vreeslik baie.
Jana de Witt
Ek wil graag een van Simone Nortmann se toneelstukke gaan kyk. Ek is mal oor haar, maar my ma het gesê kaartjies is te duur. Jana de Witt(15) Potchefstroom